## Uredba o vrstama naoružanja i opreme policijskih službenika Ministarstva unutarnjih poslova

### NN 42/2006 (18.4.2006.), Uredba o vrstama naoružanja i opreme policijskih službenika Ministarstva unutarnjih poslova

# VLADA REPUBLIKE HRVATSKE

993

Na
temelju članka 129. stavka 1. podstavka 3. Zakona o policiji (»Narodne novine«,
broj 129/2000), Vlada Republike Hrvatske je na sjednici održanoj 13. travnja
2006. godine donijela

## UREDBU

### O VRSTAMA NAORUŽANJA I OPREME POLICIJSKIH SLUŽBENIKA MINISTARSTVA UNUTARNJIH POSLOVA

Članak 1.

Ovom
Uredbom propisuju se vrste naoružanja i opreme policijskih službenika (u
daljnjem tekstu: policijske opreme) Ministarstva unutarnjih poslova.

Članak 2.

Naoružanjem
u smislu ove Uredbe smatra se osnovno naoružanje s pripadajućim streljivom sa
zrnom pune košuljice i posebno naoružanje s pripadajućim streljivom za posebne
namjene.

Policijskom
opremom u smislu ove Uredbe smatra se osnovna i specijalna oprema koju koriste
policijski službenici radi obavljanja policijskih poslova, pripadajuća i
specijalna oprema za naoružanje, oprema potrebna za uspostavu
informatičko-komunikacijske povezanosti policije, zaštitu podataka
informatičko-komunikacijskih sustava koje policija koristi i policijska odora.

Članak 3.

Osnovno
naoružanje policijskih službenika Ministarstva unutarnjih poslova (u daljnjem
tekstu: Ministarstvo) je:

–
kratko vatreno oružje – poluautomatski pištolj kalibra 9 mm PARA, kapaciteta
spremnika za najmanje 12 naboja, za policijske službenike u odori,

–
kratko vatreno oružje – poluautomatski pištolj manjih dimenzija kalibra
najmanje 9 mm PARA ili revolver kalibra najmanje .38 special,
za policijske službenike koji ne nose odoru.

Osnovno
naoružanje policijski službenik zadužuje osobno.

Posebno
naoružanje policijskih službenika Ministarstva je:

–
kratko i dugo vatreno oružje (repetirajuće,
poluautomatsko i automatsko) kalibra do 20 mm,

–
plinsko oružje,

–
oružje za signalizaciju,

–
oružje za ispaljivanje dozvoljenih kemijskih sredstava,

–
oružje za ispaljivanje gumenog streljiva,

–
oružje za ispaljivanje drugih vrsta streljiva.

Posebno
naoružanje policijskih službenika zadužuju ustrojstvene jedinice Ministarstva.

Iznimno,
naoružanje iz stavka 3. podstavka 1. ovoga članka, policijski službenici
pripadnici specijalne policije, interventne policije i ustrojstvene jedinice za
posebne poslove sigurnosti mogu zadužiti osobno.

Članak 4.

Pripadajuća
oprema naoružanja policijskih službenika Ministarstva je:

–
pričuvni dijelovi za naoružanje,

–
alati i oprema za održavanje naoružanja,

–
oprema za čuvanje i transport naoružanja,

–
oprema za ispitivanje naoružanja,

–
komplet za nošenje oružja.

Pripadajuću
opremu iz stavka 1. podstavaka 1., 2., 3. i 4. ovoga članka, zadužuju ustrojstvene
jedinice Ministarstva, a pripadajuću opremu iz stavka 1. podstavka 5. ovoga
članka zadužuju policijski službenici osobno.

Specijalna
oprema za naoružanje policijskih službenika Ministarstva je:

–
mehanički i optički ciljnici,

–
rasvjetna tijela za naoružanje,

–
prigušivači pucnja.

Specijalnu
opremu iz stavka 3. ovoga članka, zadužuju ustrojstvene jedinice Ministarstva.

Iznimno,
specijalnu opremu iz stavka 3. ovoga članka, policijski službenici pripadnici
specijalne policije i ustrojstvene jedinice za posebne poslove sigurnosti mogu
zadužiti osobno.

Članak 5.

Osnovnu
policijsku opremu čini:

A)
Osnovna policijska oprema na osobnom zaduženju:

–
policijska odora,

–
palica,

–
sredstva za vezivanje,

–
raspršivač s dozvoljenim neškodljivim tvarima,

–
pločica »stop policija« te pločica »stop policija« s vlastitim izvorom
svjetlosti,

–
zviždaljka.

B)
Osnovna policijska oprema na zaduženju u ustrojstvenim jedinicama Ministarstva:

–
interventna palica (tonfa),

–
teleskopska palica (sklopiva),

–
zaštitna kaciga,

–
štitnici za pojedine dijelove tijela,

–
zaštitne naočale i maske,

–
zaštitne rukavice,

–
štitovi i integrirana zaštitna sredstva,

–
balistički prsluci i sredstva za balističku zaštitu,

–
sredstva za prisilno zaustavljanje motornih vozila,

–
ograde za prisilno zaustavljanje ili usmjeravanje osoba,

–
baterijske svjetiljke,

–
uređaji za nadzor brzine kretanja motornih vozila,

–
uređaji i sredstva za utvrđivanje prisutnosti alkohola i droga u organizmu,

–
torbica s priborom i opremom za obavljanje kriminalističkih očevida i očevida
prometnih nesreća, pribor za crtanje i pripadajuća foto-video oprema,

–
mjerna kolica za vršenje očevida prometnih nesreća,

–
inspekcijska ogledala,

–
sustavi za nadzor i fotodokumentiranje javnih skupova,

–
uređaji za audio/video digitalno snimanje, obradu i pohranu podataka,

–
ručni detektori metala i detektori metala za nadzor prolaza osoba,

–
detektori metala za pregled terena,

–
osobni dozimetri za mjerenje ionizirajućih zračenja,

–
osobni alat ili komplet za protudiverzijski pregled,

–
kompleti za uklanjanje neeksplodiranih ubojnih ili minsko-eksplozivnih
sredstava,

–
dvogledi s uvećanjem,

–
endoskopski uređaji rigidni, polufleksibilni ili
fleksibilni,

–
uređaji ili sustavi za identifikaciju i otkrivanje krivotvorenih dokumenata,

–
uređaji za detekciju prisutstva CO2,

–
elektronički, laserski uređaji za mjerenje udaljenosti,

–
GPS ručni elektronički uređaj za orijentaciju i navigaciju,

–
sva vozila s policijskim obilježjima te uređaji koji se u njih ugrađuju i pričuvni dijelovi
takvih vozila i uređaja,

–
svjetlosna i zvučna signalizacija i rotirajuće svjetiljke,

–
sva teretna i radna vozila bez policijskih obilježja prilagođena operativnim
potrebama policije, kao i pričuvni dijelovi takvih vozila,

–
sva vozila bez policijskih obilježja u kojima su ugrađeni svjet­losni i zvučni uređaji i telekomunikacijski sustavi te
uređaji namijenjeni za tajno praćenje, nadzor i tehničko snimanje, kao i
pričuvni dijelovi takvih vozila i uređaja,

–
sva plovila (brodovi, brodice i čamci) te uređaji i sustavi koji se u njih
ugrađuju, kao i pričuvni dijelovi takvih plovila,

Iznimno,
osnovnu opremu navedenu u alinejama 1., 2., 3., 4., 5., 6., 7., 8., 11. i 21.
ovoga podstavka, mogu policijski službenici, pripadnici specijalne policije,
interventne policije i ustrojstvene jedinice za posebne poslove sigurnosti
zadužiti osobno.

Članak 6.

Specijalnu
policijsku opremu čine:

–
uređaji i sustavi tehničke zaštite objekata i štićenih prostora,

–
protočni i prijenosni rendgenski uređaji,

–
detektori eksploziva,

–
robot za pristup i manipulaciju s eksplozivnom napravom,

–
IC uređaji za motrenje u smanjenim uvjetima vidljivosti,

–
elektronički uređaji ili sustavi za detekciju toplinskog zračenja, ručni termovizijski uređaji, mobilni i stacionarni termovizijski sustavi,

–
uređaji i sredstva za radiološku, kemijsku i biološku identifikaciju, zaštitu i
dekontaminaciju,

–
uređaji i sredstva za provedbu tajnih praćenja te nadzora i tehničkih snimanja,

–
helikopteri te uređaji i sustavi koji se u njih ugrađuju te pričuvni dijelovi
takvih helikoptera i uređaja,

–
uređaji za detekciju, otkrivanje i ometanje prislušnih uređaja,

–
elektronički uređaji za ometanje radio-signala,

–
uređaji, sredstva i alati za rad s minsko-eksplozivnim i neeks­plodiranim ubojnim sredstvima,

–
posebno konstruirani uređaji s alatima za uklanjanje i uništavanje
minsko-eksplozivnih sredstava te protudiverzijsko
djelovanje,

–
eksplozivna sredstva, punjenja i naboji za specijalnu primjenu,

–
dozvoljena kemijska sredstva,

–
električni paralizator,

–
ronilačka oprema,

–
padobranska oprema,

–
alpinistička oprema,

–
posebne torbe za nošenje i korištenje opreme i naoružanja,

–
oprema zrakoplovne jedinice Ministarstva.

Specijalnu policijsku opremu zadužuju ustrojstvene jedinice Ministarstva.

Članak 7.

Opremu
potrebnu za uspostavu informatičko – komunikacijske povezanosti policije čine:

–
radio-uređaji i njihovi dodaci,

–
računalni sustavi s opremom, mrežna oprema i pripadajući komunikacijski uređaji
te sigurnosni sustavi s hardwareskim i softwareskim komponentama koji čine jedinstveni i
standardizirani Informacijski sustav Ministarstva.

Opremu
za zaštitu podataka na informatičko-komunikacijskim sustavima koje policija
koristi čine:

–
sustavi, sredstva i komponente za kriptološku
sigurnost i zaštitu podataka,

–
uređaji za ispitivanje i analizu sustava, sredstava i komponenti za kriptološku sigurnost i zaštitu podataka,

–
sustavi i sredstva za osiguranje i zaštitu od odavajućih
elektromagnetskih zračenja,

–
sustavi i sredstva za otkrivanje odavajućih uređaja u
akustič­kom i elektromagnetskom spektru.

Opremu iz stavaka 1. i 2. ovoga članka zadužuju ustrojstvene jedinice
Ministarstva, a mogu je zadužiti i policijski službenici osobno.

Članak 8.

Policijskom
opremom, pored one nabrojene u člancima 5., 6. i 7. ove Uredbe, smatraju se i
sredstva koja nisu u slobodnoj prodaji na tržištu.

Članak 9.

Posebno
naoružanje, osnovna policijska oprema na zaduženju u ustrojstvenim jedinicama
Ministarstva i specijalna policijska oprema izdaje se policijskim službenicima
po nalogu nadležnog rukovoditelja.

Članak 10.

Ministarstvo
vodi evidencije o zaduženom osobnom naoružanju i osnovnoj policijskoj opremi na
osobnom zaduženju te evidencije zaduženja ustrojstvenih jedinica s osnovnom
policijskom opremom, specijalnom policijskom opremom, posebnim naoružanjem i
opremom iz članka 7. ove Uredbe, prema propisima o materijalno-financijskom
poslovanju.

Članak 11.

Dokumenti
koji sadrže podatke o naoružanju i policijskoj opremi iz članaka 3., 4., 5.,
6., 7. i 8. ove Uredbe označavaju se oznakom tajnosti sukladno odredbama
posebnih propisa.

Članak 12.

Naoružanje
i streljivo koje se nalazi u uporabi u Ministarstvu, a nije sukladno odredbama
članka 3. ove Uredbe, zamijenit će se propisanim naoružanjem i streljivom u
roku kojega odredi ministar unutarnjih poslova.

Članak 13.

Stupanjem
na snagu ove Uredbe prestaje važiti Uredba o vrsti naoružanja i opreme
policijskih službenika Ministarstva unutarnjih poslova (»Narodne novine«, broj
54/2002).

Članak 14.

Ova
Uredba stupa na snagu osmog dana od dana objave u »Narodnim novinama«.

Klasa:
210-01/06-01/01Urbroj: 5030109-06-1Zagreb, 13. travnja 2006.

Potpredsjednica Vlade

i ministrica obitelji, branitelja i

međugeneracijske solidarnosti

**Jadranka Kosor, dipl. iur.,
v. r.**

Ostalo, NN 42/2006-993
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)